CELEX: C2004/106/174
Language: fi
Date: 2004-04-30 00:00:00
Title: Asia T-119/04: FranciscoRossi Ferrerasin 25.3.2004 Euroopanyhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/88
            
         Francisco Rossi Ferrerasin 25.3.2004 Euroopan yhteisöjen komissiota vastaan nostama kanne
   (Asia T-119/04)
   (2004/C 106/174)
   Oikeudenkäyntikieli: ranska
   Francisco Rossi Ferreras, kotipaikka Luxemburg, on nostanut 25.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Gilles Bounéou ja Frédéric Frabetti, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa kantajan arviointikertomuksen, joka koskee ajanjaksoa 1.7.2001—31.12.2002
            
         
               —
            
            
               velvoittaa komission maksamaan kantajalle 30 000 euroa korvauksena aineettomasta vahingosta
            
         
               —
            
            
               velvoittaa komission korvaamaan oikeudenkäyntikulut ja asianajopalkkiot.
            
         Oikeudelliset perusteet ja pääasialliset perustelut
   Kantaja, joka on vastaajana olevan toimielimen virkamies, riitauttaa urakehitystä koskevan arviointikertomuksensa ajanjakson 2001—2002 osalta.
   Kantaja vetoaa henkilöstösääntöjen 43 artiklan rikkomiseen, hyvän hallinnon, syrjintäkiellon ja mielivaltaisen menettelyn kiellon periaatteiden loukkaamiseen sekä perusteluvelvollisuuden laiminlyöntiin. Kantaja vetoaa myös vastaajan arviointikertomusten laatijoiden ilmeiseen arviointivirheeseen ja väittää, että hän on esimiehensä henkisen häirinnän uhri.